अपनी परेशानियों के बारे में इशिता का कहना है कि वो स्लम के जिन लड़कियों को कुंग फू सिखाने का काम करती हैं उनके माता-पिता को ये समझाना काफी मुश्किल होता है कि सेल्फ डिफेंस की ट्रेनिंग लड़कियों के लिए क्यों बहुत जरूरी है। ये एक ऐसा इलाका है जहां छोटी लड़कियां भी खेलने के लिए बाहर नहीं आती हैं, क्योंकि इनके साथ छेड़ाखानी आम बात है। बावजूद लड़कियों के अभिभावकों का कहना होता है कि कुंग फू की जगह वो उनको डांस या गाना जैसी चीजें सिखायें। यही वजह है कि कई लड़कियां 3-4 क्लास के बाद ही कुंग फू की ट्रेनिंग लेना बंद कर देती हैं।